**Denumirea Masurii – „Promovarea formelor asociative și a *schemelor de calitate privind certificarea produselor”***

**Codul Masurii:**

## M3/3A

**Tipul masurii – servicii**

1.*Descrierea generală a măsurii,inclusiv a logicii de interventie a acesteia si a contribuției la prioritatile strategiei, la domeniile de interventie, la obiectivele transversale si a complementaritatii cu alte masuri din SDL*.

Din analiza SWOT, realizata la nivelul teritoriului GAL, au fost identificate nevoi pentru dezvoltarea sectorului agricol, respectiv nevoia dezvoltării unor lanțuri scurte de comercializare, forme asociative care sa faciliteze desfacerea, gasirea unor solutii gen „asigurarea cosului de livrare permanent” catre consumatori sau, oferirea unor „abonamente” pentru livrarea marfurilor, respectiv dezvoltarea unor scheme de calitate.

Având în vedere că pe teritoriul GAL-ului nu există forme asociative și nu au fost identificate produse care pot fi certificate conform schemelor de calitate Europene, este nevoie de acțiuni intense de stimularea dezvoltării acestor tipuri de investiții și organizări, respectiv creșterea competențelor și cunoștințelor fermierilor din zonă cu privire la oportunități și exemple de bune practici în ceea ce privește beneficiile acestor practici.

Obiectivul specific care se desprinde din analiza SWOT intreprinsa privind aceste aspecte il reprezinta „sustinerea sectorului agricol pentru a realiza lanturi scurte agro-alimentare de comercializare si gasirea unor forme asociative pentru valorificarea produselor”.

Fermierii locali trebuie sa fie orientati catre obtinerea de produse traditionale din resurse primare proprii, ce pot fi valorificate la nivelul oraselor din apropiere, prin amenajarea de spatii de desfacere, sau prin asocierea mai multor producatori intr-o forma asociativa care sa le faciliteze distributia.

Posibilitatea de a dezvolta sectorul „produselor traditionale”, ofera producatorilor oportunitatea de obtinere a unor venituri mai mari decit veniturile obtinute din simpla livrare a materiilor prime, aceasta fiind o solutie inovativa, in sensul in care aduce o rezolvare noua la o problema existenta.

Comercializarea produselor traditionale poate sa fie o activitate diversificata, gasind metode noi de prospectare a pietei si de orientare catre lantul scurt de comercializare, forme asociative care sa faciliteze desfacerea, gasirea unor solutii gen „asigurarea cosului de livrare permanant” catre consumatori, sau oferirea unor „abonamente” pentru livrarea marfurilor.

Masura vizeaza realizarea „***Obiectivului de restructurare si crestere a viabilitatii exploatatiilor agricole”*** (art.4 din Reg.1305/2013) si obiectivul specific care se desprinde din analiza SWOT intreprinsa de „sustinerea sectorului agricol pentru a realiza lanturi scurte agro-alimentare de comercialzare si gasirea unor forme asociative pentru valorificarea produselor”.

Masura priveste ***prioritatea P3:Promovarea organizarii lantului alimentar, inlusiv a sectoarelor de prelucrare si comercializare a produselor agricole, a bunastarii animalelor si a gestionarii riscurilor in agricultura***(Art.5din Reg.1305/2013).

Masura contribuie la *Domeniul de interventie 3A-Imbunatatirea competitivitatii producatorilor primari printr-o mai buna integrare a acestora in lantul agroalimentar prin intermediul schemelor de calitate, al cresterii valorii adaugate a produselor agricole, al promovarii pe pietele locale si in cadrul circuitelor scurte de aprovizionare , al grupurilor de producatori si al organizatiilor interprofesionale,*inclus in ***prioritatea P3.***

**Masura corespunde obiectivelor articolului 5 din Reg.1305/2013.**

Implementarea acestei masuri ce priveste prioritatea **P3**, contribuie la realizarea *obiectivelor transversale legate de inovare prin*:

* imbunatatirea competitivitatii producatorilor primari printr-o mai buna integrare in lantul agro-alimentar realizind produse cu valoare adaugata crescuta, promovarea acestor produse pe piete locale si in cadrul circuitelor scurte de aprovizionare;

***Aceasta masura este complementara cu Masura 2/2B – ”Sprijin pentru exploatatiile agricole”prin accesarea masurii “Accesul la schema de calitate privind certificarea produselor” de catre beneficiari ai masurii ”Sprijin pentru exploatatiile agricole”.***

**2. Valoarea adaugata a masurii**

Proiectele care vor indica valoarea adaugata pentru aceasta masura si care vor aduce plus valoare sectorului agricol din zona, evidentiind astfel relevanta acestei masuri in cadrul SDL, vizeaza:

* Stimularea dezvoltării unui model sustenabil de integrare a produselor locale pe piață;
* Stimularea asocierii între fermieri pentru valorificarea produselor;
* Realizarea de produse traditionale (vegetale si animale) care vor contribui la dezvoltarea identitatii locale a zonei;

**3. Trimiteri la alte acte legislative**:

* Hotarirea nr.226/2015 privind stabilirea cadrului general de implementare a masurilor programului national de dezvoltare rurala cofinantate din Fondul European Agricol pentru Dezvoltare Rurala si de la bugetul de stat, art.3-15 si art.24(4).
* Ordonanta de Urgenta 34/2000 privind produsele agroalimentare ecologice, cu modificarile si completarile ulterioare;
* Ordinul comun al ministrului agriculturii si dezvoltarii rurale , ministrului sanatatii si presedintelui Autoritatii Nationale pentru Protectia Consumatorilor nr.724/1082/360/2013 privind atestarea produselor traditionale , cu modificarile si completarile ulterioare;
* Ordinul comun al viceprim-ministrului, ministrului agriculturii si dezvoltarii rurale , ministrului sanatatii si presedintelui Autoritatii Nationale pentru Protectia Consumatorilor nr. 394/290/89/2014, privind atestarea produselor alimentare obtinute conform retetelor consacrate romanesti.

**4. Beneficiarii eligibili**

* Beneficiari indirecți: Fermieri si grupuri de fermieri.

Beneficiari direcți:

* GAL
* Entități (firme sau ONG) care au ca domeniu de activitate, activitatea pentru care se solicită finanțare.

**5.Tipul de sprijin**

Sprijinul prevăzut în cadrul acestei măsuri se acordă sub forma rambursării costurilor eligibile.

**6.Tipurile de actiuni (cheltuieli) eligibile si neeligibile**

**Actiuni/cheltuieli eligibile**

Acțiunile eligibile în cadrul prezentei măsuri sunt:

- organizare de acțiuni de informare cu privire la formele asociative, lanturi scurte agro-alimentare de comercializare, scheme de calitate etc.

- organizarea de vizite de studiu pentru fermierii din teritoriul GAL Crișul Negru, la forme asociative de succes, care reprezintă exemple de bune practici din țară;

- realizarea unor materiale de informare/didactice/ghiduri practice pentru fermieri

- alte activități care vin în sustinerea sectorului agricol pentru a realiza lanturi scurte agro-alimentare de comercializare si promovarea unor forme asociative pentru valorificarea produselor, respectiv activitatea generală a fermierilor.

- Investiții premergătoare aderării la o schemă de calitate europeană sau națională cum ar fi:

- întocmirea și/sau depunerea dosarelor de aplicație sau acțiuni conexe acestei activități

- animare

- organizare întâlniri

- culegere informații/ date, elaborarea documentelor etc.

- instruirea fermierilor pe diferite teme relevante acestora

**Actiuni/cheltuieli neeligibile**

Conform prevederilor din Cap.8.1 din PNDR, nu sunteligibile:

* achiziţionarea de bunuri și echipamente ”second hand”;
* cheltuieli efectuate înainte de  semnarea contractului de finanțare a proiectului;
* achiziția mijloacelor de transport pentru uz personal şi pentru transport persoane;
* investițiile ce fac obiectul dublei finanțări care vizează aceleași costuri eligibile;
* cheltuieli în conformitate cu art. 69, alin (3) din R (UE) nr. 1303/2013 și anume:

a.   dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare;

b.   achiziţionarea de terenuri construite și neconstruite, cu excepția celor prevazute la art.19 din Reg. 1305/2015;

c.   taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare;

* în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare.

**7. Condiții de eligibilitate specifice**

* Solicitantul aparține categoriei solicitanților eligibili pentru măsura prevăzută în Strategia de Dezvoltare Locală a GAL?
* Solicitantul nu este înregistrat în Registrul debitorilor AFIR atât pentru Programul SAPARD, cât și pentru FEADR?
* Solicitantul și-a însușit în totalitate angajamentele luate în Declarația pe proprie răspundere, anexă la Cererea de finanțare?
* Solicitantul are prevăzut în obiectul de activitate activități specifice domeniului
* Solicitantul nu este în stare de faliment ori lichidare
* Grupul țintă a proiectului va fi format din persoane care își desfășoară activitatea sau au domiciliul pe teritoriul GAL Crișul Negru.
* Proiectul include activități/tematici legate de forme asociative și scheme de calitate

**8. Criterii de selectie**

* Mărimea grupului țintă, numărul producătorilor care vor participa la activitățile proiectului
* Experiența solicitantului în domeniul proiectului demonstrat prin experți angajați sau cooptați

**9. Sume (aplicabile) si rata sprijinului**

Intensitatea sprijinului: 100% din totalul cheltuielilor eligibile

Valoarea sprijinului: maximum 30.000 EUR/proiect

**10. Indicatori de monitorizare**

Indicatorul de monitorizare priveste

„*Numarul de exploatatiilor agricole care primesc sprijin pentru participarea la schemele de calitate, la pietele locale si la circuitele de aprovizionare scurte*”–si se propun 8 exploatatii care sa fie sprijinite.

Indicator specific: “Numarul produselor traditionale care au primit sprijin pentru certificare”

Numarul total al participantilor instruiti” – 100 participanti